### 6.      Indstilling til fordeling af § 18 midler 2019

**Åbent**

Sagsnr.: 326-2018-35228       J.nr.: 27.15.12           Dokumentnr.:
326-2018-292329

**Sagstype**

Beslutning.

**Resume og sagens baggrund**

Integrationsudvalget udarbejder en gang årligt, en
indstilling til fordeling af § 18 midler til frivillige sociale foreninger på
integrationsområdet. Beslutningskompetencen ligger hos Kommunalbestyrelsen. Der
er indkommet i alt seks ansøgninger til Integrationsudvalget, der er ansøgt for
i alt 284.500 kr.

Der er i alt 415.735 kr. i puljen til fordeling, inklusiv
overførsel af ubrugte midler fra 2018.

**Indstillinger**

Direktøren indstiller:

1.    Integrationsudvalget
udarbejder en indstilling til fordeling af § 18 midler på integrationsområdet
for 2019.

2.    Økonomiudvalget
og Kommunalbestyrelsen godkender Integrationsudvalgets indstilling.

**Behandling**

Integrationsudvalget, Økonomiudvalget, Kommunalbestyrelsen.

**Sagsfremstilling**

Ifølge Servicelovens § 18, skal Kommunalbestyrelsen årligt
afsætte et beløb til støtte af frivilligt socialt arbejde. Kommunalbestyrelsen
vedtog på deres møde d. 26. oktober 2011, at indstillingskompetencen vedr. § 18
ansøgninger til integrationsaktiviteter ligger hos Integrationsudvalget.

§ 18 puljen for 2019 til frivilligt socialt arbejde indenfor
integrationsområdet udgør 340.800 kr. Der er 74.935 kr. i ubrugte midler fra
2018, som forventes overført til 2019. Det samlede beløb til fordeling udgør i
alt 415.735 kr.

*§ 18 ansøgninger fra frivillige sociale foreninger*

Dansk Kurdisk venskabsforening: 25.000 kr.

Kalundborg Flygtninge Netværk: 143.200 kr.

Kulturel Kvindeforening: 18.800 kr.

Røde Kors, Kalundborg: 12.500 kr.

*Øvrige ansøgninger om midler fra Integrationsudvalget*

POA/Ungdomsskolen: 55.000 kr.

Efterskole projekt/Ungdommens uddannelsesvejledning: 30.000
kr.

Der er ansøgt for i alt 284.500 kr.

Oversigt over de indkomne ansøgninger med beskrivelse samt
ansøgningerne i deres fulde længde er vedlagt som bilag.

Med henblik på udarbejdelse af en indstilling til
fordelingen af § 18 midler er vedlagt:

·
Vedtagne kriterier for tildeling af § 18 midler, besluttet på
[adresse] møde d. 12. december 2011.

·
Sagsfremstilling fra [adresse] møde d. 9. september
2013, hvor fokusområder for tildeling af § 18 midler blev drøftet.

·
Overordnede § 18 kriterier for alle frivillige sociale
foreninger.

I bilaget med Integrationsudvalgets vedtagne kriterier for
tildeling af § 18 midler er de formelle kriterier for ansøgningens form og
indhold beskrevet. Derudover har Integrationsudvalget besluttet, at der primært
gives støtte til frivillige organisationer og i mindre udstrækning til
kommunale projekter. Støtten gives desuden hovedsageligt til aktiviteter og
ikke til faste udgifter.

Af bilaget med sagsfremstilling fra [adresse]
drøftelse af fokusområder for tildeling af § 18 midler fremgår det, at udvalget
som udgangspunkt besluttede følgende kriterier i forbindelse med tildelingen:

·
At en integrerende aktivitet går på tværs af kulturer, herunder
også etnisk dansk kultur

·
Integrerende aktiviteter er kulturformidlende og bygger netværk

·
Kontinuerlige aktiviteter prioriteres frem for enkeltstående
arrangementer

**Økonomiske konsekvenser**

Ingen. De bevilgede midler tages fra de afsatte midler.

**Integrationsudvalgets møde den 5.
december 2018:**

Udvalget vedtog at indstille følgende forslag til fordeling
af § 18 midler på integrationsområdet i 2019:

|  |  |  |  |
| --- | --- | --- | --- |
| **Forening** | **Ansøgt beløb** | **Indstilling til bevilling** | **Begrundelse** |
| **Dansk Kurdisk Venskabsforening** | 25.000 kr. | 20.000 kr. | Beløbet bevilges til det ansøgte formål. |
| **[adresse]* | 143.200 kr. | 143.200 kr. | Beløbet bevilges til det ansøgte formål. |
| **Kulturel Kvindeforening i Kalundborg** | 18.800 kr. | 18.800 kr. | Beløbet bevilges til det ansøgte formål. |
| **Røde Kors** | 12.500 kr. | 12.500 kr. | Beløbet bevilget til det ansøgte formål. |
| **POA/ungdomsskolen** | 55.000 kr. | 55.000 kr. | Beløbet bevilges til det ansøgte formål. |
| **Efterskoleprojekt** | 30.000 kr. | 30.000 kr. | Bevilges til det ansøgte formål. |

Forslag til fordeling er
udarbejdet, så der som udgangspunkt bevilges 10.000 kr. til foreninger der
laver aktiviteter for egne medlemmer. Derudover kan der opnås øget tilskud til
aktiviteter der bl.a. opfylder integrationsudvalgets fokus områder, samt på
andre måder er integrationsfremmende.

Integrationsrådets fokusområder:

·
At en integrerende aktivitet går på
tværs af kulturer, herunder også etnisk dansk kult

·
At integrerende aktiviteter er
kulturformidlende og bygger netværk

·
At kontinuerlige aktiviteter
prioriteres frem for enkeltstående arrangementer

**Økonomiudvalgets møde den 12.
december 2018:**

Økonomiudvalget anbefaler Integrationsudvalgets indstilling.

**Bilag**

|  |  |
| --- | --- |
| Indkomne ansøgninger\_integrationsaktiviteter 2019 | 326-2018-299302 |
| Indkomne ansøgninger i fuld længde | 326-2018-299312 |
| Integrationsudvalgets vedtagne kriterier for tildeling af § 18 midler | 326-2012-456196 |
| Sagsfremstilling fra [adresse] drøftelse af fokusområder for tildeling af § 18 midler | 326-2013-361919 |
| § 18 kriterier | 326-2018-160097 |